“อายิโนะโมะโต๊ะ” ชูโมเดล “ธุรกิจเชิงนิเวศ” ขับเคลื่อนระบบเกษตร-อาหารยั่งยืน
“อายิโนะโมะโต๊ะ” ชูโมเดล “ธุรกิจเชิงนิเวศ” ส่งเสริมเกษตรกรไทย และระบบการผลิตอย่างยั่งยืน บนเวทีสัมมนาประจำภูมิภาคเอเชียและแปซิฟิก
“อายิโนะโมะโต๊ะ” ชูโมเดล “ธุรกิจเชิงนิเวศ” ส่งเสริมเกษตรกรไทย และระบบการผลิตอย่างยั่งยืน บนเวทีสัมมนาประจำภูมิภาคเอเชียและแปซิฟิก
11 ต.ค. 2565

มร.อิชิโระ ซะกะกุระ กรรมการผู้จัดการใหญ่ บริษัท อายิโนะโมะโต๊ะ (ประเทศไทย) จำกัด ได้รับเชิญในฐานะบริษัทผู้ผลิตอาหารชั้นนำระดับโลก และตัวแทนภาคเอกชนที่มีบทบาทในการร่วมขับเคลื่อนระบบเกษตรและอาหารที่ยั่งยืนในประเทศไทย เพื่อร่วมเสวนาและแสดงวิสัยทัศน์ในเวทีสัมมนาประจำภูมิภาคเอเชียและแปซิฟิก “การพลิกโฉมระบบเกษตรและอาหาร” (The Asia-Pacific Symposium on AGRIFOOD Systems Transformation) จัดโดย องค์การอาหารและเกษตรแห่งสหประชาติ ณ โรงแรมมิลเลนเนียม ฮิลตัน กรุงเทพฯ และผ่านระบบออนไลน์  ซึ่งการประชุมดังกล่าวเป็นการประชุมระดับรัฐมนตรีและเจ้าหน้าที่อาวุโสในระดับภูมิภาค
โดยมีวัตถุประสงค์เพื่อติดตามผลการประชุมสุดยอดผู้นำระบบอาหารโลก (UN Food Systems Summit) และการประชุมสุดยอดโภชนาการเพื่อการเติบโต (Nutrition for Growth Summit) ซึ่งจัดขึ้นเมื่อปี 2564 โดยในเวทีสัมมนานี้ จะมีการเสวนาของผู้นำระดับสูง รวมถึงการแสดงวิสัยทัศน์จากหน่วยงานภาคเอกชนชั้นนำในประเด็นการตอบสนองต่อวิกฤต 5 ด้าน ได้แก่  อาหาร, อาหารสัตว์, เชื้อเพลิง, ปุ๋ย, และงบประมาณ (Food, Feed, Fuel, Fertilizer, Finance: 5Fs)
สำหรับ มร.อิชิโระ ซะกะกุระ ได้ร่วมเป็นหนึ่งใน 5 ตัวแทนจากบริษัทชั้นนำบนเวที และร่วมเสวนาถ่ายทอดมุมมองทางธุรกิจในการขับเคลื่อนระบบเกษตรและอาหารที่ยั่งยืนในประเทศไทยของกลุ่มบริษัทอายิโนะโมะโต๊ะผ่านโมเดล “ธุรกิจเชิงนิเวศ” การพัฒนาเทคโนโลยี หรือการค้นคว้าวิจัยและสร้างมูลค่าเพิ่มให้ภาคการเกษตร โดยได้กล่าวถึงจุดเริ่มต้นของธุรกิจอายิโนะโมะโต๊ะจากความปรารถนาในการทุ่มเท เพื่อสุขภาพของผู้คนทั่วโลกผ่านการวิจัยด้านกรดอะมิโน และเทคโนโลยีอันทันสมัย อันเป็นความเชี่ยวชาญหลักของอายิโนะโมะโต๊ะ ตลอดจนส่งเสริมการพัฒนาภาคเกษตรกรรมควบคู่กับกระบวนการผลิตที่ยั่งยืนจนปัจจุบัน กลุ่มบริษัทฯได้กลายเป็นผู้นำด้านการผลิตและส่งออกกรดอะมิโนระดับโลก ครอบคลุมผลิตภัณฑ์คุณภาพมากมายที่ช่วยส่งเสริมโภชนาการให้ผู้คน “กินดี มีสุข”
ทั้งนี้ “อายิโนะโมะโต๊ะ” เริ่มเข้ามาดำเนินธุรกิจในประเทศไทยตั้งแต่ปี 2503 โดยมีส่วนช่วยผลักดันเศรษฐกิจ ส่งเสริมคุณภาพชีวิตที่ดีขึ้นให้กับภาคเกษตรกรรมผ่านโครงการ “การพัฒนาคุณภาพชีวิตที่ดีขึ้นของเกษตรกรไทย (Thai Farmers, Better Life Partner)” ซึ่งได้เข้าไปมีบทบาทในการส่งเสริมองค์ความรู้ หรือแนะนำเทคโนโลยีที่ทันสมัย รวมถึงการเข้าไปมีส่วนร่วมพัฒนาส่งเสริมกิจกรรมของภาคเกษตรกรไทย ตลอดจนดำเนินการวิจัยความต้องการผู้บริโภคอย่างต่อเนื่อง เพื่อส่งมอบคุณค่าผ่านผลิตภัณฑ์และบริการต่างๆควบคู่ไปกับการดูแลสังคม, ชุมชนท้องถิ่น, และสิ่งแวดล้อมอย่างยั่งยืน รวมถึงสอดรับกับแนวทางการดำเนินธุรกิจของอายิโนะโมะโต๊ะในการ “สร้างคุณค่าร่วมกับสังคม” หรือ The Ajinomoto Group Creating Shared Value: ASV ที่เรายึดมั่นเสมอมา